
H O T Ă R Â R E A
nr. 176 din 28.10.2021
privind îndreptarea erorii materiale cuprinse în HCL 162 din 27.10.2021 privind aprobarea documentaţiei cadastrale de primă înscriere în evidenţele de Carte Funciară a unor drumuri de exploatare agricolă de pe raza U.A. T. Comuna Giarmata, judeţul Timiş

CONSILIUL LOCAL al Comunei Giarmata, județul Timiș, întrunit în ședința ordinară din data de 28.10.2021:
	Având în vedere:
· referatul de aprobare al inițiatorului;
· raportul de specialitate întocmit de Compartimentul Patrimoniu;
· documentaţia de primă înscriere în cartea funciară a unor drumuri de exploatare agricolă situate în extravilanul U.A. T. Comuna Giarmata judeţul Timiş, întocmită de către PFA GHERGHER MIHAI;
· avizele favorabile ale comisiilor de specialitate nr. 1 şi 3 din cadrul consiliului local Giarmata;
· faptul că, pentru aceste imobile nu există notificări depuse în baza Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, cereri de reconstituire a dreptului de proprietate depuse în baza Legii fondului funciar nr. 18/1991, Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare şi/sau altor acte normative în domeniul proprietăţii, sau acţiuni în justiţie/litigii, având ca parte Primăria Comunei Giarmata, Consiliul Local.
· prevederile art. 15 alin. (2), art. 120 alin. (1), art. 121 alin. (1) şi alin. (2) din Constituţia României, republicată;
· prevederile art. 7 alin. (2) din Codul Civil al României, adoptat prin Legea nr. 287/2009, republicat, cu modificările şi completările ulterioare;
· prevederile Legii nr. 52/2003 privind transparenta decizionala în administraţia publică, cu modificările si completările ulterioare;
· prevederile art. 64 din Legea nr. 24/2000 privind normele de tehnică legislativă pentru elaborarea actelor normative, cu modificările şi completările ulterioare;
· prevederile art.24 din Legea cadastrului şi publicităţii imobiliare nr. 7/1996, republicată cu modificările şi completările ulterioare;
· prevederile art. 12 alin. (l)-{2), (6) şi art. 13 alin. (1), art. 23 alin(a) din Ordinul nr. 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
· prevederile art. 881, art. 885 alin. l si ale art.888 din Legea nr. 287/2009 privind Codul civil, republicată cu modificările şi completările ulterioare;
· prevederile art. 106, art. 108 şi art. 129 alin. (2) lit. c), alin. (6) lit. d), art. 139 alin. (1), anexa nr.4 la OUG nr. 57/2019 privind Codul administrativ, cu modificările şi completările ulterioare,
         În temeiul art. 133 alin. (2) lit.a), art. 134 alin. (1) lit. a), alin. (5) coroborat cu art. 196 alin.(l) lit.a) şi ale art. 197- art. 200 din Ordonanţa de Urgenţă  nr. 57/2019privind Codul administrativ;
H O T Ă R Ă Ș T E :
ART.1. Se aprobă îndreptarea erorii materiale strecurate în cuprinsul poziției 7 din Anexa la HCL Giarmata nr. 162/27.10.2021 privind aprobarea documentaţiei cadastrale de primă înscriere în evidenţele de Carte Funciară a unor drumuri de exploatare agricolă de pe raza U.A. T. Comuna Giarmata, judeţul Timiş din: „Drum situat în extravilanul localităţii Giarmata, în suprafaţă de 6233 mp.îmbrăcăminte din pământ stabilizat.Lungime= 1564 ml. lătime= 4 m.” În „Drum situat în extravilanul localităţii Giarmata, în suprafaţă de 6237 mp.îmbrăcăminte din pământ stabilizat.Lungime= 1561 ml. lătime= 4 m.”
ART.2. Prezenta hotărâre a fost adoptată cu un număr de 14 voturi „pentru”, 0 ,,împotrivă”, 0,,abțineri”.
ART. 3. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· Compartimentului Patrimoniu;
· OCPI Timiș;
· se va afișa.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 176/2021

	Nr. crt.
	Operaţiuni efectuate
	Data ZZ/LL/AN
	Semnătura persoanei responsabile să efectueze procedura

	0
	1
	2
	3

	1
	Adoptarea hotărârii 

	28.10.2021
	

	2
	Comunicarea către primar
	05.11.2021
	

	3
	Comunicarea către prefectul judeţului
	05.11.2021
	

	4
	Aducerea la cunoştinţa publică
	05.11.2021
	

	5
	Comunicarea, numai în cazul celei cu caracter individual
	
	

	6
	Hotărârea devine obligatorie sau produce efecte juridice, după caz
	.
	

	































